Kjetil Lund

Kjetil Lund (født 12. juni 1970 på Vigrestad på Jæren) er en norsk samfunnsøkonom.   

I april 2019 tiltrådte han stillingen som direktør i Norges vassdrags- og energidirektorat. Han var fra 2009 til 2013 statssekretær i Finansdepartementetregjeringen.no Statssekretær Kjetil Lund for Arbeiderpartiet. Fra 19. desember 2017 var han byråd for næring og eierskap i Oslo. Lund har også jobbet med strategisk finansiering og vært direktør for myndighetskontakt og klimapolitikk i Statkraft.  

Lund studerte samfunnsøkonomi ved Universitetet i Bergen.Kjetil Lund: Frå utdanning til arbeid Hovedoppgave i sosialøkonomi - Universitetet i Bergen 1996 En periode etter studiene forsket han på landbruksøkonomi i Statistisk sentralbyrå.Kjetil Lund: Inntektsfordelinga i den norske landbruksbefolkninga og fordelingseffektar av direkte støtteordningar Rapporter SSB 1998 Fra 1998 til 2005 var han ansatt i Finansdepartementet. I perioden 2003 til 2005 jobbet han for Finansdepartementet i et samarbeidsprosjekt med Tanzania. Fra 2005 til 2009 var han rådgiver ved Statsministerens kontor. Lund har jobbet med klima- og energipolitikk, og han ledet i 2014 sekretariatet da Jens Stoltenberg var FNs spesialutsending for klima.
 Referanser  
«Endringer i byrådet», pressemelding fra Oslo kommune 19. desember 2017; besøkt 31. desember 2017. 
 Eksterne lenker 



  regjeringen.no Taler og artikler av Kjetil Lund

Kategori:Byråder i Oslo
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Politiske rådgivere fra Arbeiderpartiet
Kategori:Norske samfunnsøkonomer